इस सूची में पूर्व के नंबर एक टाइगर वुड्स को पीछे छोड़ते हुए बॉक्सर फ्लॉएड मेवेदर पहले नंबर पर पहुँच गए हैं. उन्होंने कुल आठ करोड़ 50 लाख डॉलर कमाए. घरेलू हिंसा के आरोप में वे तीन महीने जेल की सजा काट रहे हैं.भारतीय खिलाड़ियों की बात करें तो महेंद्र सिंह धोनी और सचिन तेंदुलकर क्रमश 31वें और 78वें पायदान पर हैं. फोर्ब्स की सूची में दूसरे नंबर पर हैं बॉक्सर मैनी पेक्कयूआओ (छह करोड़ 20 लाख डॉलर) जबकि गोल्फ खिलाड़ी टाइगर वु्ड्स पाँच करोड़ 94 लाख डॉलर की कमाई के साथ तीसरे स्थान पर रहे.2001 के बाद से ही टाइगर वुड्स ने फोर्ब्स सूची को टॉप किया है. लेकिन सेक्स स्कैंडल के बाद से उनके प्रायजकों में कमी आई है.केवल दो महिलाएँ शामिल टेनिस स्टार रॉजर फेडरर को कुल पांच करोड़ 27 लाख की आमदनी हुई और उन्हें पाँचवा नंबर मिला.डेविड बेकहम को आठवां स्थान मिला है. फुटबॉल खिलाड़ियों में वे सबसे ज्यादा कमाई ( चार करोड़ 60 लाख डॉलर) करने वाले खिलाड़ी हैं.ओलंपिक चैंपियन उसैन बोल्ट इस सूची में काफी नीचे हैं. दो करोड़ तीन लाख डॉलर की कमाई के साथ उन्हें 63वां स्थान मिला है.फोर्ब्स की सूची में केवल दो महिलाएँ हैं- रूस की टेनिस खिलाड़ी मरिया शरापोवा और चीन की टेनिस खिलाड़ी ली ना.शरापोवा ने पिछले एक साल में काफी ईनामी राशी जीती है और कई कंपनियों के विज्ञापन भी कर रही हैं.दो करोड़ 79 लाख डॉलर की कमाई के साथ उन्होंने 26वां नंबर हासिल किया है. जबकि ली ना एक करोड़ 84 लाख डॉलर के साथ 81वें नंबर पर रहीं.फोर्ब्स पत्रिका खिलाड़ियों की कुल आमदनी में उनका वेतन, बोनस, ईनामी राशी, समारोहों में जाने की फीस, विज्ञापन और लाइसेंस से होने वाली कमाई शामिल है. इसमें टेक्स या एजेंट की फीस नहीं काटी जाती.सबस ज्यादा कमाई करने वाले 100 खिलाड़ियों में से 30 फुटबॉल खिलाड़ी हैं.